GEORGE NUUS - Die Mulder-egpaar, Karina en Francois, is albei een van 'n tweeling en met Karina wat gister, 6 Julie, die 50 jaar-kerf bereik het, is hulle nou saam 'n 101 jaar "jonk", het die sentimentele ds. Mulder, 'n leraar van die Blanco NG Kerk, laat weet.
Hy het Karina net na middernag op haar 21ste verjaarsdag (6 Julie 1991) op sy knieë onder 'n straatlig in Middelburg, Mpumalanga, gevra om te trou met die woorde: 'Ek wil nou die mooiste gedig ooit vir jou skryf: Sal jy met my trou?'
Hulle vryerspad het so saam-saam geloop, want op dieselfde aand wat Francois vir Karina die jawoord gevra het, het Johan Hannelie gevra om amptelik sy nooi te word.
Francois het foto's gestuur van 'n pragtige rooi maan op die horison gisteraand wat hy vanuit Montagustraat geneem het, wat die dag vir hulle nog meer spesiaal gemaak het. (Sien foto hieronder.)